ಲ್ಯೂಮೆಟ್‌ರು ೮೬ನೆಯ ವಯಸ್ಸಿನಲ್ಲಿ ದುಗ್ಧರಸ ಗ್ರಂಥಿಯ ಅರ್ಬುದದಿಂದಾಗಿ ನ್ಯೂಯಾರ್ಕ್‌ನ ಮ್ಯಾನ್‌ಹಾಟ್ಟನ್‌ನಲ್ಲಿರುವ ತಮ್ಮ ನಿವಾಸದಲ್ಲಿ ಏಪ್ರಿಲ್‌‌ ೯, ೨೦೧೧ರಂದು ನಿಧನರಾದರು. ೧೯೯೭ರಲ್ಲಿ ನಡೆದ ಸಂದರ್ಶನವೊಂದರಲ್ಲಿ ನೀವು ಪ್ರಪಂಚವನ್ನು ಹೇಗೆ "ತ್ಯಜಿಸಿ ಹೋಗಬೇಕೆಂದಿದ್ದೀರಿ" ಎಂದು ಕೇಳಲ್ಪಟ್ಟಾಗ ಲ್ಯೂಮೆಟ್‌ ಹೀಗೆ ಪ್ರತಿಕ್ರಯಿಸಿದ್ದರು, "ನಾನು ಅದರ ಬಗ್ಗೆ ಯೋಚಿಸಲು ಹೋಗುವುದಿಲ್ಲ. ನಾನು ಧಾರ್ಮಿಕ ವ್ಯಕ್ತಿಯಲ್ಲ. ನಾನು ಯಾವುದೇ ಸ್ಥಳವನ್ನು ಆಕ್ರಮಿಸುವುದು ನನಗೆ ಇಷ್ಟವಿಲ್ಲ ಎಂದು ನನಗೆ ಗೊತ್ತಿದೆ. ನನ್ನ ದೇಹವನ್ನು ದಹಿಸಿ ಅದರ ಬೂದಿಯನ್ನು ಕ್ಯಾಟ್ಜ್‌ಸ್‌ ಡೆಲಿಕೇಟೆಸ್ಸೆನ್‌ ಸಿದ್ಧಭಕ್ಷ್ಯದಂಗಡಿಯ ಸುತ್ತ ಹರಡಿ."

ಅವರ ಮರಣಾನಂತರ, ನ್ಯೂಯಾರ್ಕ್‌ ಮಹಾನಗರದ ಹಲವು ಸ್ಮರಣಾರ್ಹ ಚಿತ್ರಣಗಳಿಂದ ಕೂಡಿದ ಇನ್ನೂ ಅಸ್ತಿತ್ವದಲ್ಲಿರುವಂತಹಾ ಅವರ ನಿರ್ದೇಶನದ ಕೃತಿಗಳ ಸಾಧನೆಗಾಗಿ ಹಲವು ರೀತಿಯ ಶ್ರದ್ಧಾಂಜಲಿಗಳನ್ನು ಸಲ್ಲಿಸಲಾಯಿತು. ಅವರ ಸಹೋದ್ಯೋಗಿ ನ್ಯೂಯಾರ್ಕ್‌ ನಿರ್ದೇಶಕರುಗಳಾದ ವುಡೀ ಅಲ್ಲೆನ್‌ ಮತ್ತು ಮಾರ್ಟಿನ್‌ ಸ್ಕಾರ್ಸೆಸ್ಸೆರವರುಗಳಿಬ್ಬರೂ ಲ್ಯೂಮೆಟ್‌ರಿಗೆ ಶ್ರದ್ಧಾಂಜಲಿ ಸಲ್ಲಿಸಿದರು. ಅಲ್ಲೆನ್‌ರು ಅವರನ್ನು "ಸರ್ವೋತ್ಕೃಷ್ಟವಾದ ನ್ಯೂಯಾರ್ಕ್‌ ಚಿತ್ರನಿರ್ಮಾತೃ " ಎಂದು ಕರೆದರೆ , ಸ್ಕಾರ್ಸೆಸ್ಸೆರವರು ""ಸರ್ಪಿಕೋ" , "ಡಾಗ್‌ ಡೇ ಆಫ್ಟರ್‌ನೂನ್‌‌" ಮತ್ತು ಎಲ್ಲವುಗಳಿಗಿಂತಲೂ ಹೆಚ್ಚಾಗಿ ಅಪೂರ್ವವಾದ "ಪ್ರಿನ್ಸ್‌ ಆಫ್‌ ದ ಸಿಟಿ" ಯಂತಹಾ ಶ್ರೇಷ್ಠ ಚಿತ್ರಗಳಿಂದ ಮಹಾನಗರದ ಬಗೆಗಿನ ನಮ್ಮ ನೋಟವನ್ನು ಉನ್ನತೀಕರಿಸಿ ಹಾಗೂ ಗಹನವಾಗಿ ಅರ್ಥಮಾಡಿಕೊಳ್ಳುವುದು ಸಾಧ್ಯವಾಗಿದೆ" ಎಂದಿದ್ದರು." ನಮ್ಮ ಮಹಾನಗರದ ಶ್ರೇಷ್ಠ ಚರಿತ್ರೆಗಾರರಲ್ಲಿ ಒಬ್ಬರಾಗಿದ್ದರು" ಎಂದು ಅವರನ್ನು ಹೊಗಳಿದ ನ್ಯೂಯಾರ್ಕ್‌ನ ಮಹಾಪೌರ ಮೈಕೆಲ್‌ ಬ್ಲೂಮ್‌ಬರ್ಗ್‌‌ರಿಂದಲೂ ಲ್ಯೂಮೆಟ್‌ರು ಪ್ರಶಂಸೆಯನ್ನು ಪಡೆದಿದ್ದರು".

ಲ್ಯೂಮೆಟ್‌ರನ್ನು "ಹಲವು ಪೀಳಿಗೆಗಳ ನೀತಿಪ್ರಜ್ಞೆಗೆ ಸಂಬಂಧಿಸಿದ್ದ ಪಾತ್ರಗಳನ್ನು ವಿಶ್ವದ ಹಲವು ಗೌರವಾನ್ವಿತ ನಟರುಗಳಿಗೆ ಮಾರ್ಗದರ್ಶನ ಮಾಡಿದ" ಅವರ ವೃತ್ತಿಜೀವನವನ್ನು ಸ್ಮರಿಸುತ್ತಾ ನಡೆಸಿದ ಶ್ರದ್ಧಾಂಜಲಿ ಕಾರ್ಯಕ್ರಮವೊಂದರಲ್ಲಿ ಅವರನ್ನು "ಚಲನಚಿತ್ರ ರಂಗದ ಶ್ರೇಷ್ಠ ನೈತಿಕವಾದಿಗಳಲ್ಲಿ ಕೊನೆಯವರು " ಎಂದು ಕರೆಯಲಾಗಿತ್ತು."

ವೈಯಕ್ತಿಕ ಜೀವನ
ಮರಣ
ವಾಸ್ತವಿಕತೆ ಮತ್ತು ಚುರುಕಾದ ಶೈಲಿ
ಸಮಕಾಲೀನ ಯಹೂದಿ ವಿಷಯಸೂಚಿಗಳ ಬಳಕೆ